VEGA & Live Nation præsenter

**Ekstra 3. koncert med efterspurgte LCD Soundsystem**

*Billetterne til de to annoncerede koncerter med LCD Soundsystem bliver revet væk, men vi er så heldige, at de amerikanske electro-disco-rocklegender spiller en ekstrakoncert torsdag den 7. september i Store VEGA.*Koncerten med LCD Soundsystem lørdag 9. september er allerede udsolgt, og der er meget få billetter til fredag d. 8. september. Derfor er der nu tilføjet et ekstra tredje show torsdag d. 7. september.

Med et nyt album, der står til at udkomme den 1. september, kan man nærmest ikke andet end at glæde sig til, at Store VEGA får besøg af amerikanske LCD Soundsystem. Albummet får titlen *American Dream* og de to singler ”Call The Police” og ”American Dream” har bestemt ikke skuffet som frontløbere for udgivelsen.

Bandet har ønsket at spille i netop VEGAs intime rammer, som de har et nært forhold til. Billetterne til de to tidligere annoncerede koncerter bliver revet væk, men heldigvis har LCD Soundsystem valgt at tyvstarte weekenden med en ekstrakoncert torsdag den 7. september. Således spiller LCD Soundsystem tre aftener i træk i Store VEGA.

7. September – Ekstra show

8. September – Få billetter

9. September – Udsolgt / venteliste

**Fakta om koncerten:**

LCD Soundsystem (US) – ekstra 3. koncert

Torsdag den 7. september 2017 kl. 20.00

Store VEGA, Enghavevej 40, 1674 København V

Billetpris 435 kr. + gebyr (max. 4 billetter pr. person)

Billetsalget starter i dag via vega.dk og Ticketmaster